Email (farba)

Email (iné názvy: smaltnáterové hmoty. In: Malá encyklopédia chémie, S. 468, nesprávne glazúraHORECKÝ, J. Stavebnícky náučný slovník. In: Československý terminologický časopis, č. 3, 1962, S. 179) je druh náterovej látky. Možné definície sú: "vrchná náterová látka s vyšším obsahom laku"email. In: Malá slovenská encyklopédia, 1993, S. 182 alebo (podľa STN 91 0000:2009) "náterová látka s nízkym obsahom pigmentov a plnív vytvárajúca na povrchu predmetu nepriehľadný povlak; spravidla sa používa na vrchné nátery"STN 91 0000:2009.

Email je odolná krycia náterová hmota, ktorá sa používa na ochranu a dekoráciu plôch v interiéri a exteriéri. Na podklad, napríklad kovový alebo z mäkkého dreva, sa obyčajne musí najprv naniesť základná farba. Na takto upravený povrch je ďalej možné nanášať vrchnú vrstvu emailu. Hlavnými zložkami sú pigmenty (farbivo), plnivá a spojivá. Ako spojivo sa v minulosti používal olej, dnes sa však vzhľadom na dlhší čas schnutia olejových emailov väčšinou používajú prevažne syntetické emaily, napríklad na báze alkydovej živice. Na riedenie a čistenie náradia od emailu sa používa riedidlo S 6006. Po niekoľkohodinovom vytvrdnutí na vzduchu sa povlak vyznačuje hladkým, jednoliatym povrchom s rôznou mierou lesku.

Email sa používa tam, kde je potrebné chrániť natretý predmet pred vonkajšími vplyvmi a kde sa povrch zakrytý bežným náterom nepovažuje za vizuálne estetický. Náter okien a dverí budov bielym emailom je jedným z jeho najčastejších použití.

 Referencie 

 Zdroj 

Kategória:Maliarske potreby